Bybelskool » Vraag 43: Wat is die Ons Vader?
1. Wat is die Ons Vader?
2. Lees die NLV se weergawe en oordink dit.
Bid dan soos volg: Ons Vader in die hemel,
1) laat u Naam geheilig word.
2) Laat u koninkryk kom.
3) Laat u wil hier op aarde uitgevoer word soos in die hemel.
4) Gee ons die porsie brood wat ons vir vandag nodig het.
5) En vergeef ons ons sondeskuld soos ons ook óns skuldenaars vergewe het.
6) Bewaar ons sodat ons nie aan verleiding sal toegee nie; maar bevry ons van die greep van die Bose. (Matteus 6:9-13; vgl Lukas 11:2-4).
3. Lees die lering van Jesus oor gebed aan die dissipels in Lukas 11:5-13. Wat tref jou?
4. Wat is die doel van hierdie gelykenis?
5. Hoe help hierdie twee stukkies agtergrond jou om die gelykenis beter te verstaan: 1) In die Midde-Oosterse kultuur van gasvryheid is daar verwag dat gashere hul gaste moes kos gee. 2) In ‘n huis waar daar net een kamer vir slaapplek was – gewoonlik slegs ‘n hoër platform op die grondvloer – sou die hele gesin gesteur word as die pa opstaan om te help.
6. Wat dink jy bedoel Jesus met die idee van gebed as “onbeskaamdheid”?
7. Watter prentjie skets hierdie gelykenis vir jou van God? Hoe help dit jou om met meer verwagting te bid?
8. Sal God regtig vir jou enigiets gee wat jy vra, soek of voor klop?
9. Waarom sluit Jesus die gebed af met die verwysing na die gawe van die Heilige Gees?
10. Sluit af deur die Ons Vader te bid in jou eie woorde.